钦定古今图书集成/明伦汇编/氏族典/第404卷 > 《廖用贤尚友录》 > 褚修
## 钦定古今图书集成/明伦汇编/氏族典/第404卷 > 《廖用贤尚友录》 > 褚修

按《梁书褚修传》：“修，吴郡钱塘人也。父仲都，善《周易》，为
当时最。天监中，历官五经博士。修少传父业，颇解文
章。初为湘东王国侍郎，稍迁轻车湘东府行参军。武
陵王为扬州，引为记室。修性至孝，父丧，毁瘠过礼，因
患冷气。及丁母忧，水浆不入口，二十三日，气绝复苏，
每号恸呕血，遂以毁卒。”